الحمد لله والصلاة والسلام على رسول الله صلى الله عليه وسلم آآ ان الحمد لله نحمده ونستعينه ونستهديه ونستغفره ونعوذ بالله من شرور انفسنا ومن سيئات اعمالنا من يهده الله فلا مضل له ومن يضلل فلا هادي له. واشهد ان لا اله الا الله
واشهد ان محمدا عبده ورسوله. رب اشرح لي صدري ويسر لي امري واحلل عقدة من لساني يفقه قولي اهلا بكم في لقاء جديد آآ مع حياة الصحابة آآ يا رب الاسم يكون ايه؟ حاضر معنا خلاص واحنا بنتكلم عن الصحابة
حياتهم بقى مش موقف آآ مش عبادتهم حياتهم ايا كان المر معنا في معاملات اجتماعيات آآ علاقة بربنا علاقة بالنبي صلى الله عليه وسلم علاقة ببعضيهم حياة الصحابة النهاردة هنتكلم عن مين عن سيدنا معاز معاذ ابن جبل
آآ طبعا يعني معاذ من الصحابة الكبار جدا جدا ومشهور. مشهور عند العوام زينا كده فبحب برضو لما نتكلم عن حد برضو معروف ساعات احب نتكلم عن حد مش واخد حجمه عندنا
هو طبعا واخد حجمه عند رب العالمين. يعني عند اهل السماء عند الصحابة عند اللي فاهمين فدي حاجة بتزعل فبنحب نتكلم عنه. وساعات بنحب نتكلم عن حد برضو نعرفه يعني
فسيدنا معاذ طبعا مشهور بجملة النبي صلى الله عليه وسلم لما قال يا معاذ والله اني احبك مبدئيا كده النبي صلى الله عليه وسلم قالها له. يعني هو بينصحه يا معاذ والله اني احبك
فلا تدعن في دبر كل صلاة ان تقول وقام قايل له دعاء فانا مش عايزك تركز معي. يعني عايز تركز ان هو اول حاجة قايلة له يا معاذ انا بحبك
وعايزك تقول كزا كزا كزا. فالنبي صلى الله عليه وسلم قالها له يعني احنا بصوا يا جماعة طموحنا نشوف النبي صلى الله عليه وسلم لا لأ النبي صلى الله عليه وسلم
نتكلم معه انا عائزه يتكلم معه لا هو مش اتكلم معه بس. هو قال له انا بحبك عالية اوي يعني هي دي بقى العلاقة الخاصة اللي احنا لسه ما شفنهاش
ولا نعرف تفاصيلها ولا عشنا مشاعرها احنا عندنا علاقة مع النبي صلى الله عليه وسلم على مرحلة الايمان والحب والتعلق به من صفاته وجماله واخلاقه. انما العلاقة اللي هي آآ العلاقة الشخصية دي لسه فايتانا
عندنا نعيم في الجنة الصحابة خدوا منه حتة في الدنيا آآ ربنا يا رب يجمعنا في الجنة باذن الله مع النبي صلى الله عليه وسلم اه سيدنا معاذ كان ابيض الوجه وبراق الثنايا. الثنايا يا جماعة اللي هي السنان يبقى فيها فتحة صغيرة. دي حاجة حلوة. يعني السنان لما تبقى لازقة في بعض قوي قوي قوي ده هو مش حلو. ولما راكبة
على بعضه كده ولما يبقى فيه فتحات قوي ده مش حلو تبراك الثناء يعني فيعني ايه يعني عنده في فتحات السن وعاد كان جميل مكان ابيض وبراق الثنايا واكحل العينين حتى عينيه اكحل العينين. فده طبعا من الحاجات اللي هي
آآ بتحلل واحد وكان طويلا. يعني تحسوا بقى احنا بنتكلم عن واحد حلو شكله جميل آآ عينه آآ آآ سنانه بتفاصيل حتى لون البشرة سيدنا معاذ كان طويلا جميلا ولكن
خدوا خدوا المناقب كده قبل ما نتكلم عن منقب يا جماعة يعني عارفين ان عارفين النياشين خد النياشين اللي اتقالت عنه واللي عملها آآ النبي صلى الله عليه وسلم قال
خذوا القرآن من اربعة خذوا القرآن من اربعة يعني ايه خد القرآن يعني اللي عايز يقرأ القرآن صح بيقراه زي الاربعة دول هو هو الصحابة يعني مش كلهم فاهمين قرآن وبيعرفوا يقروا اه بس الاربعة دول متقنين القرآن
يعني سبحان الله يعني القرآن في وسط الصحابة فيه كمان متقنين اه اربعة فقال النبي صلى الله عليه وسلم من ابن مسعود وده كان متوقع. يعني لو انا عايز اتوقع يا جماعة الاربعة ابن مسعود لان اللي فاهم برضه اللي فاهم في علوم القرآن والقرآن هيعرف ان ابن مسعود ده من من من اعرف الصحابة
هو بالقرآن وهو قال كده. وقلنا عنه كده وابي ابن كعب وده برضو مشاهد عند الصحابة وسالم مولى ابي حزيفة ومعاذ ابن جبل هي دي بقى ومعاذ ابن جبل ده من الاربعة اللي النبي صلى الله عليه وسلم نصح الصحابة
الصحاب اللي عايز يتعلم القرآن اللي عايز يتعلم ازاي يقرا انت عايز يقرا قرآن عايز يعرف ازاي يتلو القرآن واحد من الاربعة دول. تخيل طيب على فكرة يا جماعة سيدنا معاذ احنا فعلا مش بنتكلم عن صحابي عادي. انت هتسمع دلوقتي هو هو هو واخد حتة ما حدش من الصحابة خدها
والحتة دي هتكتشفها دلوقتي حالا وتستغرب او خليني اسألك السؤال ده بالعكس هو لو انا قلت لك مين مين اعزم الصحابة في الجهاد؟ هنقول على طول ايه؟ خالد ابن الوليد وهنقول شوية ناس تانية وهنقول الزبير ابن العوام
وهنقول سيدنا حمزة صح؟ انت هتبقى عارف اعزم آآ لو قلت لك مين افقه الصحابة افقه الصحابة في القرآن هيبقى ابن عباس صح وسيدنا عمر بن الخطاب شيخ على فكرة عمر بن الخطاب الشيخ ابن عباس
عشان بس نبقى فاهمين. فمعروف لو قلت لك اه آآ اعلم الناس بالقراءة بالقراءات هتلاقي ابن مسعود بقراءة القرآن فالصحابة مميزين جدا لدرجة لو قلت لك مين اعزم الصحابة في الصدقات؟ هتقول لسيدنا عثمان
هو سيدنا عبدالرحمن بن عوف برضو دي عارفينها ففي حاجات كده لو سألتك على مين مين اجمد واحد فانت هتقول لي ده تخيل بقى اللي انا هقوله دلوقتي لو سألتك مين اعلم الصحابة؟ اعلم الصحابة بالفقه
بالفقه بالفقه في الشريعة بالحلال والحرام. الشيخ اللي هو نروح له ياخد منه فتوى معاذ بن جبل تخيل اه قال النبي صلى الله عليه وسلم في حديس طويل قوي كان بيتكلم عن مناقب الصحابة قال ارأف امتي بامتي
ابو بكر واشدهم في دين الله. عمر وقعد يعدد مناقب الصحابة يعني. واكثرهم حياء عثمان. بعد كده قال واعلمهم بالحلال والحرام معاذ ابن جبل آآ انت متخيل النبي صلى الله عليه وسلم بيقول على سيدنا معاذ يعني ايه يا جماعة سيدنا معاذ ايه دلوقتي؟ ايه الحتة اللي انت مش واخد بالك ان هو جاب اخرها؟ عارفين الشيخ الفقيه العالم
في الشريعة عارفين لما تلاقي الشيوخ العلماء سيدنا معاذ ده اول واعظم العلماء في الدين في الامة قال النبي صلى الله عليه وسلم ان العلماء اذا حضروا ربهم يعني لما العلماء ييجوا كده يوم القيامة وراحوا ربنا يقول ايه النبي صلى الله عليه وسلم كان معاذ ابن جبل بين ايديهم
وبحجر يعني يعني معاذ سابقهم برمية حجر. يعني سيدنا معاذ اول العلماء انت فاهم حد يا جماعة كان مدرك. حد اصلا عمره فكر مين اعلن الصحابة كل الصحابة مش كله على فكرة الصحابة. آآ في كتير من الصحابة آآ آآ علماء
علماء في الدين في الفقه في الشريعة منهم مين مسلا عشان بس تبقوا عارفين من من اعظم علماء الدين في الامة دي مين السيدة عائشة للي ما كنش عارف يعني. بس انا بكلمك مين اول واحد
تخيل النبي صلى الله عليه وسلم قال لسيدنا معاذ ده هنا اه سيدنا عمر ابن الخطاب كان بيقول لولا معاذ لهلك عمر. يعني هو ليه؟ عشان هو كان كان الايه؟ كان ساعتها مين؟ الخليفة
ما هو لازم حد يوجهه في الحلال والحرام فكان بيقول معاز هو اللي كان ده. هو اللي كان ادى دوره. وهو قال ما سيدنا عمر قال من اراد الفقه فليأت معاذ ابن جبل
وكان الصحابة اذا تحدسوا لما ييجوا يتكلموا في امور الدين وفيهم معاذ بن جبل ييجي يتكلم نظروا اليه هيبة له. يعني لما معاذ بيتكلم سيدنا معاذ بيكلم الصحابة يبدأوا ايه يعني يسمعوا ويبصوا هيبة عالم اصل العلماء دول يا جماعة عليهم هبة رهيبة. فاحنا بنتكلم عن
اعلم العلماء وهي عشان كده ابن مسعود مرة كان بيقرا الاية اللي هي ان ابراهيم كان امة عارفينها لله حنيفا ولم يكن من المشركين. ان ابراهيم كان امة فسيدنا ابن مسعود
اللي هو اعظم ناس في في القراءة فقال ايه؟ ان معاذا كان امة ففي واحد قاعد جنبه قال لك ده ده غلط ده شكله نسي قال له ان الراجل لما بيصلح له بقى قال له ان ابراهيم كان عارفين ساعات كده فيبقى فيه في درس ولا في حاجة شيخ كبير قوي بيتكلم فيقول حاجة فتلاقي واحد منهم يقول له آآ الاية بتقول
او هو شيخ عارف بس انت اللي مش فاهم هو رايح لفين ساعات كده يعني فسيدنا مسعود ابو اصيل قال له ان معاذا كان امة. قال له معاذ ايه لا هي الاية يا ابراهيم. فهو هنا سيدنا سيدنا ابن مسعود بيسقط الاية هو مش بيتلو الاية
هو بيقول له الامة هو معلم الناس الخير ومعاز ده معلم الناس الخير ان معاذا كان امة. فانتم انتم انتم فجأة كده تحسوا ان سيدنا معاذ كان صحابي كبير قوي
وعزيم اوي بنسمع اسمه كتير فجأة آآ كشف لك عن واحد تاني خالص. اعلم علماء الدين في الفقه في الامة من الصحابة شفتم النطة كده لا لا ده واحد اصل يا جماعة احنا بالنسبة لنا العلماء دول حاجة رهيبة
يعني اي عالم على وجه الارض دلوقتي الواحد بيحس هو ازاي في انسان كده؟ يعني اصل العلماء دول يا جماعة حفزة الدين ورثة الانبياء. مش فكرة كده فكرة انت ازاي تبقى عالم دي
فعلا يا جماعة والله مش قصدي بس ما تعرفش تعملها يعني عشان الواحد يبقى عالم يعني ايه عالم؟ يعني حتى حتى في امور الدنيا فما بالك في علوم الدين فلازم تبقى مالك كل علوم الدين. فاهم في كل حاجة
يعني بتبقى ابواب الشريعة كلها الفقه والحديس والتاريخ واصول الفقه واصول الحديس واللغة والنحو والصرف والبلاغة حتى علوم الادوات والسيرة والقرآن والتفسير وعلوم القرآن دي كلها علوم. يعني انت عندك مسلا عشرة اتناشر مسلا آآ مادة مش بتقرا فيهم
مش بتاخد فيهم اللي هو ون اوان. العالم ده بيبقى خلص المواد دي كانك دخلت جامعة آآ لمدة آآ مسلا يعني ها خمستاشر سنة ده العالم عشان تبقى عالم طب فيه بقى حاجة اسمها عالم فقه وعالم حديث ايه الفرق بينهم؟ ده بيبقى قوي قوي في دي وكويس في كله
وده بيبقى متميز قوي في ديو كويس في كله. في حاجة اسمها عالم مجتهد مطلق. يعني ايه؟ يعني بيبقى واحد كله في كله ده عشان يوصل لده سيبك بقى من الخمستاشر سنة اللي قلناه دول. حط عليهم عشر سنين كمان مسلا
آآ انا بكلمك عن باقي اعزم العلماء دول. فاهمين بقى احنا بنتكلم على واحد واقف فين ايه العلم ده فاهم؟ اولا العالم ده لازم يبقى عنده ملكة رهيبة. ملكة رهيبة للحفظ والاستيعاب والاستحضار وفهم وربط
الواقع والاسقاط بيبقى نبغة علشان بس نبقى فاهمين ما ينفعش تبقى عالم بسهولة يعني العالم دي لازم تبقى حاجة في حاجة جواك كده تخليك آآ عالم ملكة جواك موهبة حاجة من ربنا. لان ده واحد بيبقى يعني يا جماعة عنده فتوحات رهيبة
انت جبت انت انت انت كل ده ازاي؟ حاجة بتبقى نبغة شخصيات فريدة كده من نوعها عقول لا لا يعني لا مش طبيعية احنا هنتكلم عن اعلم واحد فاهمين بقى يعني ايه سيدنا معاذ؟ ضيف على ده بقى شكله لما انا وصفته اصل العالم لما يبقى له هبة شكلا ويبقى جميل ويبقى طويل ويبقى ابيض
انا متخيل ان المعاز ده انا لو شفته هبرق كده ايه ده! ايه المخلوق ده! يعني رضي الله عنه فعايز عايز الصورة دي توصل لكم بس يا جماعة مين بنتكلم عن مين؟ فسيدنا معاز طيب سيدنا معاذ من الانصار
واسلم على يد سيدنا مصعب لما راح وبتجنن انا من الحتة دي ان سيدنا مصعب دخل تقريبا المدينة كلها. انتم عارفين انه اللي اسلموا من الانصار على ايد سيدنا مصعب
اكتر من اللي اسلموا على ايد النبي صلى الله عليه وسلم حد كان مركز في التفصيلة دي. سيدنا مصعب ده ميزانه في مين؟ وفيه قد ايه لما نبقى واحد منهم بس سيدنا معاذ
الدعوة يا جماعة. الدعوة دي بصوا عارفين يا جماعة اللي يقول لك آآ هات فلوسك وتاخد آآ ها هو شهادة ونربطها وتاخد عشرين في المية وفلوسك تكتر ما فيش تارة
يعني زي الدعوة مع ربنا سبحانه وتعالى. فسيدنا مصعب هو اللي دعا سيدنا معاذ واسلم. وكان سيدنا مصعب من قبيلة بني سلمة بس بني سلمة دي قلنا اسميهم كتير ولازم تفرق ما بين سلمة دول قوم معروفين قوي في الانصار
ودول اللي كان منهم سيدنا كعب ابن مالك ودول اللي منهم سيدنا عبدالله بن حرام وابن جابر ابن عبدالله. ودول اللي منهم عمرو بن الجموح يعني قبيلة بن سلمة دي معروفة اوي ومنها صحابة كتير
وانت عارفهم يعني فالنبي صلى الله عليه وسلم اخى بينه في المدينة مش هو كان بياخي بين مهاجر وانصاري تخيل بقى مين مين البيض بقى مين الاخوة بقى اللي النبي صلى الله عليه وسلم اخى ما بينهم؟ اخى ما بين
آآ سيدنا معاذ بن جبل وعبدالله بن مسعود انا عايزك تتخيل الميكس ده بقى عايزك تتخيلي الاتنين دول قاعدين مع بعض بيتكلموا بس بيتكلموا في اي حاجة في الحياة في الدين في القرآن في في الاسلام. تخيل معي ابن مسعود ومعاذ ابن جمال قاعدين بيتكلموا
حاجة حاجة عالية قوي حاجة عالية قوي يعني. آآ وعاش سيدنا معاذ مع النبي صلى الله عليه وسلم وحضر الغزوات وبعد فتح مكة بدأت الاقوام تيجي وتسلم وبدأت الناس تبقى عايزة النبي صلى الله عليه وسلم ابعت معنا ناس يتعلموا الدين. بيعلمونا اسف يعلمونا الدين عشان هم يتعلموا الدين يعني
فاكيد وانا بعد المقدمة اللي قلتها لك دي اكيد سيدنا معاذ ده هيروح يعلم اكيد دين اكيد والنبي صلى الله عليه وسلم آآ مش بس بقى هيبعت الناس ده هو بعد فتح مكة النبي صلى الله عليه وسلم فتح مكة ورجع المدينة
طيب اهل المدينة دول عايزينه حد يعلمهم. اقعد يا معاذ ابن جبل في مكة عشان تقرئ الناس وتفقههم في الدين اهو يا جماعة هنتكلم عن واحد خلاص علم علم النبي صلى الله عليه وسلم استأمنه على مكة واهل مكة اقعد علمهم الدين
وبعد كده جت القبائل وجت الاقوام وعايزين النبي صلى الله عليه وسلم يبعت معهم ناس بعت النبي صلى الله عليه وسلم سيدنا معاذ ابن جبل ومعه كزا من كزا حد من الصحابة اشهرهم ابو موسى الاشعري الى اليمن. لدول لقبائل اليمن عشان برضو يعلموهم الدين
وعلموهم الدين وكمان ايه ويقضي بينهم. يعني هو دلوقتي الحاكم اللي هناك ويجمع منهم بقى الصدقة والزكاة وما الى زلك فسيدنا معاذ معروف ورحلته الى اليمن بس انا عايزك تتخيل النبي صلى الله عليه وسلم عايش
والله بجد سبحان الله اللي النبي صلى الله عليه وسلم بيعمله في المدينة في واحد من الصحابة راح عمله في اليمن دي دي حاجة دي حاجة عجيبة انه المفروض كان انا متوقع في حياة النبي صلى الله عليه وسلم النبي صلى الله عليه وسلم بس اللي بيتولى الامة
من كتر طبعا ما الام كانت كبيرة والعدد كبير. كان لازم حد تاني يعمل ده غيره. بس انا بنبهر زي ما النبي صلى الله عليه وسلم عمل دعوة. سيدنا مصعب عمل دعوة. في نفس الوقت ده خلى الناس
تسلم دخلنا الناس تسلم تخيلوا ما فيش طبعا مقارنة اكيد مش بقارن بس قصدي تخيل ووسط النبي صلى الله عليه وسلم ما هو موجود فيه ناس تاني قومت معه الدين
الناس دي الناس دي رجالة قوي بقى عشان تبقى بتشتغل مع النبي صلى الله عليه وسلم فاهمين؟ فسيدنا معاذ عالم عالم آآ امة يعني كان امة فالنبي صلى الله عليه وسلم بعتوا اليمن فخرج مع النبي صلى الله عليه وسلم. فالنبي صلى الله عليه وسلم قعد يوصيه
يوصيك خلي بالك من كزا واعمل كزا وخلي بالك من كزا واحكي لكم قال له ايه يعني الاول خالص النبي صلى الله عليه وسلم قال له ايه؟ الا يا معاذ ده هو يعني في اخر الوصية كده. قال يا معاذ عسى انك عسى ان لا تلقاني بعد عامي هذا
يعني هو النبي صلى الله عليه وسلم وهو بيودعه بيقول له والله اعلم هنتقابل تاني ولا لأ لعلك ان تمر بمسجدي وقبره. وتيجي تلاقي قبري. وده بعد فتح مكة. يعني انتم فاهمين النبي صلى الله عليه وسلم يعني توفي آآ قريب ما هو النبي صلى الله عليه وسلم مستشعر الاجل قريب
فقال له الجملة دي يا معاذ قعد يبكي حاجة حاجة حاجة حاجة تزعل حاجة حاجة تزعل واحد بيحب واحد اوي يسمع كده فزعل انما النبي صلى الله عليه وسلم وصاه يعني
قال له حتى ايه كلام مهم جدا قال له كيف تقضي اذا عرض لك امر يعني هيجيلك مسألة وفي واحد عايزك تقول له الشرع ونعمل ايه والدين؟ كيف تقضي؟ قال اقضي بما في كتاب الله هدور على الدليل من من القرآن واضحة؟
فالنبي صلى الله عليه وسلم قال له فان لم يكن في كتاب الله قال فبسنة رسول الله ما انا عندي وحي قرآن وسنة هشوف الادلة اللي بتوافق المسألة دي ما مشتش هنا هدور على ادلة هنا
قال فان لم يكن بسنة رسول الله قال اجتهد برأيي ولا الو يعني من غير ما آآ من غير واتبع هواي من غير ما آآ اتكلم هاجتهد يعني المسألة دي لقيت دليل قريب فهقيس عليه
شوفوا عالم فالنبي صلى الله عليه وسلم ضرب على صدره كده اتضرب على صدره وقال الحمد لله الذي وفق رسول رسول الله لما يرضي رسول الله علم بقى تخيل لما النبي صلى الله عليه وسلم ييجي يسأل واحد يعني ويختبر ان انت انت بتفهم في الدين ولا لأ ويطلع بيفهم بالزبط
هو ده يعني عايز اوريكوا بقى آآ العالم الصح مش بس العالم يعني احنا نقيس عن نفسنا يعني. اللي بيتعرض للدين بس بياخدوا صح. العلم يا جماعة مش مش المفروض زي ما سيدنا مسعود قال انما العلم الخشية
العلم ده لما انت بتعرف علم مين هو ربنا؟ علم اهو الاخرة الجنة النار السيرة الصحابة آآ احوال القلوب آآ بتسمع السلف بتسمع عن تاريخ الامة. كل ده اسمه علم
سواء كان علم تزكية او مسلا درست علم آآ قريت حديس قريت تفسير علوم آآ بدأت اسمع بقى عن علم الحديس والرجال اسانيد والقصص دي بدأت اوعي حلم شرعي يعني
العلم ده المفروض يوصلني لايه؟ يعني هل هي معلومات انا عرفت معلومات؟ هل العلم ده عبارة عن انا كده خدت معلومات كده انا اتعلمت لا العلم ده مفروض انه يخش جوة قلبي مش عقلي بس
معلومات هنا والحياة هنا وايمان هنا ويزهر عليك ويبان عليك عبودية العالم الحقيقي هو العابد الحقيقي وده اللي ربنا قال لما قال انما يخشى الله من عباده مين؟ العلماء. فيه علم
الناس دي خدته بقت علماء اتسمت علماء بسبب العلم اللي عمالين يتعرضوا له. حولهم لايه هل انما آآ يعلم معلومات عن الدين كتير حولهم لناس عندهم قلوب مختلفة عن البشر
لازم تبقى عارف كده هدف العلم هدف العلم الخشية هدف العلم العبودية بالعلم اصلي صح. اصلي احسن. بسبب العلم اخاف ربنا. بسبب العلم احب الجنة. بسبب العلم اعظم الاسلام. بسبب العلم
اغير من اخلاقي بسبب الاي حاجة اي علم هتتعرض له من علوم الدين لازم يبقى ده هدفك منها ولازم تدور على فين التغيير اللي حصل في القلب واللي حصل في
جوارح واللي حصل في العبودية اللي بيني وبين ربنا هو ده اصلا آآ يعني هدف العلم الاساسي فسيدنا معاز بما ان احنا نتكلم عن اعزم العلماء اللي العلم بجد ما غيرش حد زيه
فهوريك ازاي العالم ازاي انت العلم المفروض يعمل فيك ايه فقال معاذ بن جبل لابي موسى الاشعري هم في الرحلة مع بعض. فقال له يا عبدالله زاروا بعض. كل واحد راح لقبيلة وكده
فقال له كيف تقرأ القرآن؟ قال له انت اخبارك ايه مع القرآن؟ وردك عامل ازاي فقال له اتفوقه تفوقا. يعني ايه؟ يعني انا يعني اقول له انا كل انا مسلا ايه مسلا مسلا وادي مسلا جزء فانا كل شوية اقرا ربعين بعد كده في ربعين بقى
يعني انا بقرا شوية. كل شوية واقرا حتة واقرا حتة واقرا حتة يعني كان قال له كيف تقرأ انت يا معاذ آآ بص بص العالم بقى قال انام اول الليل
فاقوم وقد قضيت جزئي من النوم فاقرأ ما كتب الله لي فاحتسب نومتي كما احتسب قومتي سيدنا ابو موسى قال له ايه؟ انا بقرا شوية وبعد كده انشغل واروح اعمل حاجة واقرا شوية
سيدنا معاذ لأ عارف انه بص الصلاة بالليل دي اهم صلاة والقرآن بالليل ده شوفوا هو ده العلم. عرف عرف حاجة وعرف حاجة تانية برضو انا اصلا بنام ليه اه اه ربنا بيعاملنا ازاي؟ لما باكل وانام واصحى وامشي هي الحاجات دي انا بعملها ليه
فهم من العلم ان هي لا هي هو انت بتعملها عشان تعرف تعبد؟ ولا بتعملها وخلاص من العلم ان هو لو عملتها عشان اعرف اعبد فبقت بحد زاتها عبادة يعني انا احتجتها عشان العبادة فهتبقى فانا كده بعملها عشان برضه هي حاجة ملحقة بالعبادة. هاخد عليها سواب
شف الفقه بقى وصله لفين هو قال لسيدنا ابو موسى لأ انا بخلي القرآن بالليل عشان يبقى اجود ويبقى آآ احلى ويبقى ان آآ ناشئة الليل هي اشد وطئا واقوم قيلا
وبعد كده اميل له ايه وعلى فكرة لما باجي بالليل بنام هو انا بنام ليه ؟ ما انا مش هاعرف اقوم اصلي الا لو نمت وريحت شوية ، فجسمي يرتاح فايه فاعرف اقوم اصلي. لو فضلت سهران الصلاة مش هتبقى صح. فبيقول له في الاخر فبنام و باصحى فبقوم
طب خدت نية عشان نمت وخدت نية لما قمت كمان. انا قمت عشان اصلي ونمت عشان اقوم اصلي آآ فقه عظيم يعني في ناس بتنام كل يوم ست ساعات في ناس بقى بتاخد سواب عشان نامت ست ساعات
انت متخيل ليه؟ لانك اتعلمت انك انا هنام يا رب عشان اعرف اقوم يعني انا دلوقتي الفجر الساعة خمسة طب الساعة دلوقتي اتناشر. انا هخش انام ليه انا ممكن ممكن تقول حاجة من اتنين. انا اخش انام عادي. مع اليه ولا ولا ليه لأ؟ وفيه واحد تاني يقول ايه؟ والله انا هخش انام
عشان الفجر كمان خمس ساعات هريح شوية عشان اعرف اصحى اصلي الفجر آآ ايه ده! الاتنين دخلوا ناموا والاتنين استمتعوا بالنوم وده صحي وده صحي بس ده خد سواب وده ما خدش حاجة. مش هياخد زنوب بس ما بياخدش حاجة. شف العالم العالم ده يا جماعة واحد بيعرف من العلم يلم حسنات ما حدش بيعرف يلمها
عايزين نعرف نحتسب نحتسب نومتنا مش بس نومتنا انت انا دلوقتي مسلا هقعد اتفرج على التليفزيون ليه اه هتفرج على حاجة حلال ان شاء الله. ليه آآ عشان انا دلوقتي محتاج اريح. وكمان شوية عايز اقوم اصلي. فدي دي الحاجة اللي في النص اللي هعملها فهتشحني فاعرف اروح الفاصلة لازم افصل. عارفين لما واحد يبقى بيزاكر
بصوا الواحد يبقى بيزاكر عشان الامتحانات فيقعد مسلا آآ آآ تلات ساعات بيزاكر وبعد كده يقول ايه؟ هاخد بريك ساعة ليه؟ عشان هو عارف كويس قوي لازم اخد ده عشان ابقى كملت يعني البريك ده جزء من خطة المزاكرة
اهو سيدنا معاز كان بيعمل كده. من خطة العبودية النوم ده جزء منها طب انت بتاكل ليه ؟ جزء منها طب انت هتريح دلوقتي لجزء منها طب انت رايح تزور صاحبك لجزء منها. الحاجات دي موجودة في يومي عشان انا العبادة تبقى موجودة اصلا حواليها
والحاجات دي حوالين العبادة عشان العبادة تفضل موجودة شوف الفقه عارف انه ما ينفعش ان انا مسلا ايه اولا انا مش هنام واصلي طول الليل ده ما بينفعش ولازم اتفق عالم. فاهم ان النوم جزء اساسي من الانسان اللي محتاج ينام عشان يقوم يصلي
ومش سايبها وخلاص انام وقت ما انام واصحى لا لا انا هنام كده واصحى كله لله كله عبادة احتسب نومتي كما احتسب قومتي عالي اوي وكان يقول في تهجده لما يقوم بقى يصلي
اللهم نامت العيون الناس نايمة يا رب وغارة النجوم والنجوم طلعت وانت حي قيوم اللهم طلبي للجنة بطيء وهرب من النار ضعيف اللهم اجعل لي عندك هدى ترده الي يوم القيامة انك لا تخلف الميعاد
قلت لك العلم بيغير العلم بيخليه واحد لما تعرق فتجيب كتاب كده عن الاسماء والصفات. وبالمرة فيه كتاب انصحكم به اسمه اسمه فقه الاسماء الحسنى بداعي الشيخ عبدالرزاق البدر. كتاب بسيط
طيب انا جبت الكتاب ده اه واحلى منه بصراحة بالنسبة لي الكتاب اسمه ايه؟ كيف لا يحب بتاع الشيخ مين؟ اه الشرقاوي يعني اه اه وكيف لا يحبذ فيديو مشهور بس الشيخ عمله كتاب
آآ الشيخ محمد علي الشرقاوي آآ دلوقتي العلم هو اللي بيخليك كده فبيجي واحد اه يقرا كتاب زي ما قلنا عن ايه؟ عن اسماء الله الحسنى آآ علاقته بربنا معرفته ربنا قوية قد ايه؟ ربنا جميل قد ايه؟ ربنا مالك قد ايه
ربنا عليم قد ايه؟ بتغيره. ده اللي كان بيحصل مع سيدنا معاذ فتلاقيه قام بالليل ويدعي ربنا يا رب الناس نايمة والليل طلع وانت الحي القيوم شف حتى الاسمين اللي اختارهم انت اللي ما بتنامش وانت الحي وانت اللي بتقوم على كل ده
وانت سامعني وشايفني وبعد كده بص المسكنة والافتقار والتواضع طلبي للجنة بطيء وهربي من من النار ضعيف هو العلم لازم يخليك كده ولو ما خلكش كده يبقى انت العلم يبقى انت ما بتتعلمش صح
افهموا الثمرة دي وشوفوا العالم الحق بيبقى عامل ازاي. وعلى فكرة ده يخليك تعرف مين الشيخ اللي تسق فيه شف حاله شف حاله شف حاله كعبد شوف حاله مع المجتمع ومع الناس
وشف سمته وشف اخلاقه. وشف لسانه وشوف عبادته لو لقيته عبد اعرف انه عنده علم لو لقيت عبد اعرف ان عنده علم اه شوف العالم بردو معاذ ابن جبل وهو بيتكلم بص اللي بيطلع من كلامه
آآ لما قلت لكم الصحابة كانوا بيهابوا وبينظروا اليه ويحبوا يسمعوه فجه واحد قال لمعاز ابن جبل علمني قال وهل انت مطيعي؟ يعني هتسمع الكلام قال له اني على طاعتك لحريص
كان قايل له ايه تعالوا نسمع بقى الوصية ونتعلم بقى قال صم وافطر واصلي ونم واكتسب ولا تأثم ولا تموتن الا وانت مسلم واياك ودعوة المظلوم شوف كل واحدة فضول درس والله
صوم وافطر واصلي وانام التوازن التوازن آآ يعني راعي بشريتك وراعي ان انت انسان واعرف ان عليك حق عبودية فوازن صم وافطر واصلي وانام لا بقى انا العشاء الساعة كم؟ العشاء الساعة آآ سبعة. والفجر الساعة خمسة
كم ساعة دول عشرة؟ لأ مش هتنام عشر ساعات لحد الفجر قم صل ساعة او صلي ونام يعني ايا كان طب لأ صوم يوم في الاسبوع اسسوا يعني شف التوازن
وبعد كده اكتسب اشتغل شف الفقه لانه مش هينفع تعبد ربنا من غير ما يبقى عندك رزق. تسعى في مصدر رزق في ولاد في اهل في زوجة الواحد عايز يتجوز
في مجتمع اصلا لازم نشتغل عشان يقوم اصلا ويفضل ماشي فلازم تشتغل اكتسب لكن ولا تأثم الفلوس اللي ما بناخدش فلوس حرام ما بنشتغلش شغلانة غلط شوف الفقه انك لازم تتكسب ولازم فيه تقوى
ولا تمتن الا وانت مسلم. اهم حاجة اللي جوة قلبك والعقيدة والشرع بتاعك. واياك ودعوة المظلوم فجأة نقلوا الايه علاقتك بناس اوعى تزلم حد وصايا وصايا بجد وصايا تقيلة وصايا من عالم العلماء
وقال لابنه قال معاز لابنه يا بني اذا صليت فصلي صلاة مودع لا تظن انك تعود اليها ابدا واعلم يا بني ان المؤمن يموت بين حسنتين الحسنة قدمها وحسنة اخرها. بص اللي في الاخر دي. قال له خلي بالك انت حسناتك
نوعين حسن عملتها وحسنة بعد ما تموت هتجيلك ازاي انت لو علمت ابنك يصلي وانت مت وهو بيصلي انت بتاخد حسنات لو آآ بنيت كولدير في حتة وانت مت والناس بتشرب بتاخد حسنات
لو علمت علمت واحدة الحجاب وهي لابسة الحجاب وانت مت بتاخدي حسنات عالم فقه والله فبيقول له خلي بالك في حسنتين في حسنة انت عارفها بتعملها في حسنة خلي بالك اوعى ابدا تأسر فيها اشتغل عليها برضو اللي هتبقى بعد كده ينبأ الانسان يومئذ بما قدم
واخر آآ فسيدنا معاذ العالم بما انه عالم كان مجاهد ما هو فاهم بقى فاهم انه الجهاد ده دين ومن اعظم اعمال الدين من اعظم اعمال الدين اللي احنا حاليا
يعني محرومين منها ومش موجودة في يومنا ومش موجودة في حياتنا بس على ما تيجي بازن الله بناخد نية. بناخد نية اللهم ارزقنا الجهاد في سبيلك فكان مجاهد. فاصلا في حياة النبي صلى الله عليه وسلم كان بيطلع في الغزوات
وبعد موت آآ النبي صلى الله عليه وسلم واستخلاف سيدنا ابو بكر طلع مع انتم عارفين الجيوش خرجت مع سيدنا ابو بكر خرجت الفرس والروم عندنا اللي هو ناحية العراق
وده الجيش بتاع سيدنا سعد ابن ابي وقاص وكان معه شوية صحابة وعندنا اللي هي ناحية الشام وده الجيش اللي كان فيه سيدنا خالد ابن الوليد وابو عبيدة ابن الجراح اللي هو ابو عبيدة اللي احنا حكينا عنه المرة اللي فاتت اللي هو كان قائد الجيش بعد سيدنا خالد
وكان معهم بقى جزء من الصحابة. سيدنا معاذ كان مع الجزء ده كان مع الجزء اللي طلع الشام وسيدنا وجاهد في معارك الشام ومعركة اليرموك اللي هي كانت مع سيدنا خالد وسيدنا ابو عبيدة
وبالعكس ده مش بس كمجاهد عادي. انا باديه لكم انا باحس بحسه متكامل. كان قائد الميمنة في معركة اليرموك بالزات لا مش بس كده خدني. بعد ما ابو عبيدة سيدنا ابو عبيدة مين فاكر يا جماعة من الدرس اللي فات آآ توفي ازاي سيدنا ابو عبيدة
ها انتم نمتوا ولا ايه تمام ماشي توفي بالطاعون صح كده سيدنا ابو عبيدة توفي بالطاعون لما الطاعون اصاب اه اه اصاب اهل الشام وهم بيحاربوا منهم المسلمين تخيلوا مين القائد اللي جه بعد سيدنا ابو عبيدة؟
السيدة معاذ بن جبل يعني انت قائد جيش اللي بيحارب الروم وانت اصلا طب ما هو انت مش عندك ثغر العلم اه بس انا بحسه متكامل. يعني علم بصوا احنا عندنا تلات حاجات في الدين هم دول الكبار
العبادة والعلم صح والدعوة فسيدنا معاذ قفل التلاتة معاذ واحنا هنتكلم عن العبادة اديك شايف اهو والعلم طبعا والدعوة اللي هي الجهاد اهي ايه ده مش عارف صراحة انا لسة انا لسة كمان شوية
ابهرك ابهيرك بحاجة انا انا ما صدقتهاش وسبتها يعني طبعا يعني هي هي صح يعني مش قصدي حاجة ابهرتني يعني. طب سيدنا معاذ كمل في في الجهاد آآ مع مع الجيش في الشام
وبعد كده هو كمان اصابه الطاعون هو كمان اصابوا الطاعون وتوفي على اثره بس اسمع اسمع العالم فاكرين الكورونا دي اول ما بدأت كنا عاملين ازاي في في ناس فاهمة دين بقى وفاهمة عندها علم
وفي ناس ما عندهاش كم فلما وقع الطاعون بالشام آآ في ناس زي بالظبط يا جماعة الطاعون ده حاجة زي الكورونا كده فيروس جه وانتشر والناس بقت تموت بسرعة جدا
يعني انا الرقم اللي فاكر اني قريته مات كم واحد قيل انه مات خمسة وعشرين الف واحد ارقام يعني كبيرة جدا آآ ومنهم صحابة كتير ففي ناس منهم حتى في الجيش ده كان سيدنا عمرو بن العاص. حتى منهم عمرو بن العاص ويعني قالوا هذا رجز يعني عقاب ربنا بيعاقب
في ناس قالوا كده زي ما برضو في الكورونا في ناس قالوا كده دي عقوبة من ربنا على على على العالمين فقام معاذ بحمص حمص اللي هي في سوريا فخطبهم
العالم لازم يبقى له دور لازم يتكلم فقال ان هذا الطاعون رحمة ربكم رحمة ربكم ودعوة نبيكم وموت الصالحين قبلكم وموت الصالحين قبلكم اللهم فات ال معاذ النصيب الاوفر من هزه الرحمة
يعني ايه يعني زي ما اتعلمنا والنبي دعوة نبيكم للنبي صلى الله عليه وسلم قال لنا قال لنا آآ انه اللي بيصيبه حاجة زي الطاعون او الكلام ده اه لو هو
لو هو مؤمن فده ربنا بيرحمه بيبتليه بحاجة تطهره وتشيل عنه زنوبه وتدي له حسنات من الهوا كده وتختم له حياته بخاتمة آآ حسن خاتمة كده ان هو اصيب بابتلاء
وصبر عليه ومات صابر وراضي ويخش الجنة من الاخر سيدنا معاذ عنده الفقه ده ولما جت الكورونا فيه ناس كتير للاسف يعني يعني فعلا آآ آآ مش مش قادرة تستوعب ربنا بيبعت هدايا لبعض الناس. هدايا
بدل ما يعيش في الدنيا دي ويعمل شوية زنوب. وفي الاخر يبقى بيعمل ايه؟ ولا حاجة. قاعد في الدنيا اللي احنا انا وانت قاعدين فيها دي. شوية دنيا كده مع اكل وشرب ونوم وزحمة وامراض ودوشة
وعياط شوية دنيا. بدل ما يسيبوا في الدنيا دي ويفضل الراجل ده مقصر ويعمل شوية زنوب ربنا يدي له عارفين البونس والله ربنا يدي له هدية هدية خد مرض كم يوم خلاص اخرج من الدنيا دي. تعال بقى تنعم
في احلى من كده خد بقى المرض ده ليه؟ عشان تصبر عليه كام يوم كده ويبقى ابتلاء فكمية الزنوب اللي عندك تتشال فده يزبط الدنيا فتيجي انت ايه؟ فتيجي انت ايه ده
ده سيدنا معاز بقى والفقه كده والله فيه ناس لما بتموت الواحد بيستشعر ربنا رحمه بالهدية دي. انا كواحد في الدنيا اه هبطل اشوفه وهبطل اسمعه وهبطل اقعد معه اه يعني انا هفقد علاقتي به
وفي ما بينا زكريات وكده فانا انا انا انا انا اللي خسران وجوده بس هو كسبان الكلام ده مهم يا جماعة عشان لما تفقد حد بتحبه بعيدا عن ان انت متضايق
افرح يعني فاهمين قصدي؟ يعني ازعل زي ما النبي صلى الله عليه وسلم حزن على موت ابنه. ليه؟ لانه انا كواحد انا فقدت وجوده. كان نفسي يقعد معي شوية. كان نفسي اتكلم معه اكتر. كان نفسي اسمعه وامشي جنبه وامسك ايده. صح. ولكن
مش معناها ان هو ما بيحصلوش حاجة حلوة دلوقتي يعني هو دلوقتي فين فاهمين؟ يعني هو كان ممكن يبقى هنا معنا او هو فين بقى بسبب الرحمة دي ساعتها الواحد بيقول ماشي اه بصراحة
آآ انا اه زعلان بس الحمد لله الحمد لله. هو نفسه الشخص ده. الشخص ده بقى لو لو يعني لو ربنا فتح لنا كده وخلانا نكلمه هيقول لك يا عم غر اقعد في الدنيا دي. انت مش فاهم انا فين! انا مش زعلان ان انا مش
معك انت بس ان شاء الله تيجي لي بعدين بحس كده لما بتبقى رحمة فقال سيدنا معاذ ايه؟ فاللهم اتي ال معاذ النصيب الاوفر من يعني رب الرحمة دي انا عايز منها. مش مش قصده عايز الطاعون مش قصده عايز اموت. قصده يعني اديني رحمة وخلاص
سواء بقى ان انا تجيلي ما تجيليش ارحمني يا رب مع الابتلاء اللي انت بتعمله ده فاهم واحد فاهم فاصابوا الطاعون مات عارفين سيدنا معاذ وهي دي هي دي اللي هختم بها
عارفين سيدنا معاذ مات وهو عنده كم سنة يعني انا مش عايز حد هو غالبا انتم مش عارفين. بس قصدي لو انا بقول لك سؤال كده تفكر انا بكلمك عن واحد
آآ يعني عمر آآ الشاهد الغزوات وآآ وسافر لليمن ودعا اهلها. بص بص الاعمال والانجازات اللي في حياته وآآ وبعد كده استخلفوا النبي صلى الله عليه وسلم على اهل مكة. وعلم اهل اليمن
وبعد كده خرج يجهز وقاد الجيش فترة في الشام انجازات عظيمة بس عادي ممكن واحد يعمل الانجازات دي في عشر سنين. مش هي دي القصة. طب انت بس انت وصلت للعلم ده
يعني مش متخيل ان انت العلم ده بجد يعني يعني آآ ازاي ازاي وصلت للعلم ده اه ممكن توصل له سنين. فاكرين لما قلت لكم من شوية خمستاشر سنة وعشرين سنة وكده
طيب سيدنا معاذ مات وهو عنده تلاتة وتلاتين سنة وفي وفي الروايات يعني عشان انا قريت في كزا كتاب كنت بطلع السن هم اختلفوا تلاتة وتلاتين ولا تمانية وتلاتين يعني فاهمين؟
ده ده كده ده كده الروايتين تلاتة يعني تلاتين خمسة وتلاتين سنة تلاتينات تلاتينات ايه! احنا في التلاتينات انا لسة ما حفظتش القرآن يعني واحدة في التلاتينات انا لسة بزبط الحجاب وكده
يعني الشباب في التلاتينات بيبقى هو شباب في العشرينات اصلا ما بيصليش يعني انت حصلت ده في التلاتينات فازا يا جماعة الموضوع موضوع صدق وبصراحة انا السنة اللي فاتت آآ قابلت حد كده
انا كنت شايف كنت فاكر ان العلماء دول بجد يعني العالم يعني خمسينات. ما هو الطريق كده الطريق طويل اوي يا عم. ما انت مش هينفع. هتعمل ايه لحد ما قابلت
اه اه ربنا يحفزه يعني ممكن تبقوا عارفينه ما فيش مشكلة من زكر اسمه يعني. الشيخ عمرو الشرقاوي يعني الشيخ عمرو اعرفه من فترة يعني بس ما اكتشفت انه الشيخ عمرو ده اصغر مني
يعني كنت يعني يعني ازاي اصلا يعني الشيخ عمرو عنده علم لو انا مش شايف وشه يعني انا متصور انه ده خمسينات هو انت ازاي عندك علم وانت اصغر مني يا جماعة؟ يعني انا تلاتة وتلاتين
الشيخ عمرو اتنين وتلاتين ولو انتم شايفين الشيخ عمر الشرقاوي آآ يبقى اقفلوا الدرس ده وروحوا روحوا اسمعوا دروس الشيخ عمرو يعني هو يعني في قناة لي انه القرآن وهتلاقوا على اليوتيوب دروس حلوة قوي يعني
فالمهم واحد بيتعجب على فكرة مش بكلمكم عن داعية. الشيخ عمرو مش داعية. الشيخ عمرو عالم. شيخ عمرو في لجنة فتوى الازهر. ماشي؟ عشان كدا بقول لكم اتصدمت عن عالم مش عن شيخ. اللي هو داعية
يعني يعني انا بس اتصدمت هو ممكن واحد بعيدا بقى عن الشيخ عمرو يعني ممكن واحد يا رب فعلا يتفوق تفوق بجد ويوصل بجد والطريق يبقى ميسر له ممكن بس هو بس يصدق بس
من اعظم الجمل اللي سيدنا معاذ قالها ومعروفة عنه وهو بيموت وهو بيموت روحه بتطلع اوف اوف وفي سكرات الموت فالانسان بيحس بالم وروح بتنزع وده برضو تطهير ورفع درجات. ما تقلقوش
فقال اخنق خنقك اخنق بيقول له اخنق زي ما انت عايز فوعزتك انك لتعلم اني احبك يعني انا يعني انا هصبر ابتليني او يعني اخنق خنقك انت عارف اني بحبك. انا وانا باسمع الجملة دي
وبصراحة قريت حتى هو بيكلم الموت هو اللي بيكلم ربنا وحتى قالوا الاتنين يعني بس في والله يا جماعة عالم بقى عابد هو ده هو بيموت وبيقول انا بحبك مش مهم اعمل اللي تعمله في. انا كده كده بحبك
هو ده الهدف. الهدف ان احنا نوصل لحب ربنا بجد يعني انا انا مش هل انا بحب ربنا بجد انا بحبه طبعا طبعا بس قد ايه بحبه في انهي درجة
يعني حياتي بقت عاملة ازاي بسبب حبه العلم هو اللي هيخليك تعرفه اكتر فتحبه اكتر فسيدنا معاذ بيقول له انا بحبك اعمل اللي انت عايزه لو هو بيموت قال مرحبا بالموت
بيتكلم وبيقول يعني الناس اللي حواليه سامعين. قال مرحبا بالموت مرحبا بزائر مغب. يعني بيزني قليل قوي حبيب جاء على فاقة. انا مستنيك قال اللهم انك تعلم اني كنت اخافك
وانا اليوم ارجوك. وده من اعظم الفقه. ان انت لما يجي واحد يبقى بيموت لما بيموت في اخر ايامه تقول له ربنا رحيم واحسن وتخليه الرجاء عنده يزيد. اوعى تكلمه في الخوف
هو ده من الفقه تخيل! يعني الخوف ده وانا وانت عايشين دلوقتي نتكلم عن النار وربنا ممكن يعمل فيك ايه والنار فيها ايه ويوم من الايام الواحد وهو بيموت تقول له احسن الزن
الرحيم وربنا اكرمك وربنا سابك فيحسن الزن. تخيل شف الفقه قال له اللهم انك تعلم اني كنت اخافك فانا اليوم ارجوك اللهم انك تعلم اني لم اكن احب الدنيا وطول البقاء فيها لقري الانهار حفر الانهار ولا لغرز الاشجار. انا ما كنتش يا رب بحب الدنيا عشان اقعد آآ اكل واشرب
اشتغل وحاجة الدنيا دي قال له ولكن انا كنت يعني ببقى عايز اقعد في الدنيا ولكن لظمأ الهواجر ومكابدة الساعات عشان الصيام والقيام ومزاحمة العلماء بالركب عند حلق الذكر يا رب انت يعني سبحان الله فعلا بص بيختم حياته وبيقول له ايه
يا رب انا بخافك ويا رب انا برجوك ويا رب انا الموت ده انا ما كنت مستنيه. يا رب انت عارف انا كنت قاعد في الدنيا دي ليه هل الواحد ربنا هيوفقه عند الموت لحسن خاتمة؟
اللهم انا نسألك حسن الخاتمة حسن الخاتمة دي هتيجي بسبب يعني من عاش على شيء مات عليه يا جماعة لما تشوف واحد وهو بيموت بيتكلم كده عن عن قلبه بيعبر عن قلبه بالكلام ده بيعبر عن مشاعره بيوريك عبوديته
وهو بيتكلم بس. تحس انه اه عاش صح ومات صح فربنا يرزقنا يا رب ايه حسن الخاتمة زي ما قلت لكم ابن مسعود قال ان معاذا زي ما قلنا ايه؟ كان امة
هو قام قايل له غلط ابو عبدالرحمن قال اتدري ما الامة الام الذي يعلم الخير اخواني كان امة ان ابراهيم كان امة قانتا لله. قال ان معاذا كان امة قانتا لله. اتدري ما الامة؟ اتدري ما القانت؟ قال له انت فاهم اصلا. قال الامة الذي علم الخير
والقانت اللي هو المطيع لله وللرسول قال وكان معاذ معلما خير مطيعا لله ورسوله رضي الله عنه آآ رضي الله عنه والحقنا الله به في الجنة. نفسي اقابل الراجل ده
نفسي اشوف العالم المجاهد العابد اللي شكله طويل وجميل واه اه واكحل العينين. نفسي اشوف الراجل المتكامل ده. رضي الله عنه معاذ ابن جبل جزاكم الله خيرا نلتقي ان شاء الله
آآ في مرة قادمة سبحانك اللهم وبحمدك اشهد ان لا اله الا انت استغفرك واتوب اليك وجزاكم الله خيرا